**Αθήνα:** 16.03.2020

**ΑΝΑΚΟΙΝΩΣΗ**

**Το κτίριο της ΕΣΑμεΑ κλείνει για λόγους προφύλαξης - η ΕΣΑμεΑ συνεχίζει το έργο της**

Σήμερα είναι μία από τις ημέρες που η αλήθεια είναι ότι δεν την περιμέναμε. Κλείνουμε το κτίριο της ΕΣΑμεΑ και ευελπιστούμε να ανοίξει ξανά στις 27 Μαρτίου, λόγω των έκτακτων μέτρων προφύλαξης για την προστασία του πληθυσμού της χώρας από την πανδημία του κορονοϊού.

Το κτίριο της ΕΣΑμεΑ κλείνει αλλά η ΕΣΑμεΑ δεν παύει να λειτουργεί! Σας ζητάμε να επικοινωνείτε μέσω του ηλεκτρονικού ταχυδρομείου [esaea@otenet.gr](mailto:esaea@otenet.gr) περισσότερο και λιγότερο με το τηλέφωνο 210-9949837, για την καλύτερη και πιο άμεση εξυπηρέτησή σας.

Για την έγκυρη ενημέρωσή σας η ιστοσελίδα της ΕΣΑμεΑ ([www.esaea.gr](http://www.esaea.gr)) και τα μέσα κοινωνικής δικτύωσης (<https://www.facebook.com/ESAmeAgr?ref=hl> , <https://twitter.com/ESAMEAgr> ) θα φιλοξενούν όλες τις εξελίξεις που αφορούν στα άτομα με αναπηρία, χρόνιες παθήσεις και τις οικογένειές τους.

ΜΕΝΟΥΜΕ ΣΠΙΤΙ λοιπόν από αύριο, για να μπορέσουμε να βγούμε από αυτό και από την κρίση που έχει προκαλέσει ο ιός το δυνατόν νωρίτερα. Είναι η αλληλεγγύη μας και η φροντίδα μας προς τους εαυτούς μας και προς αυτούς που αγαπάμε και προστατεύουμε.

ΜΕΝΟΥΜΕ ΣΠΙΤΙ και από εκεί συνεχίζουμε να υπερασπιζόμαστε τα δικαιώματα των ατόμων με αναπηρία, χρόνιες παθήσεις και των οικογενειών τους.

ΜΕΝΟΥΜΕ ΣΠΙΤΙ, μένουμε σε επαφή.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |